# data[].attributes.headline
หนังสือที่ฉันชอบอ่าน

# data[].attributes.subject
หนังสือที่ฉันชอบอ่าน

# data[].attributes.body
สัญญานะว่าจะยิ้มให้กับตัวเอง

เป็นหนังสือที่เขียนเกี่ยวกับคนที่มีความสุขกับอะไรง่าย ๆ จะเป็นคนที่มีความสุขเยอะมาก เพราะในชีวิตของคนเรา เป็นธรรมดาที่จะต้องเจอทั้งเรื่องที่ชอบและไม่ชอบ ดีและไม่ดี ให้เลือกมองที่ทำให้มีความสุข และเต็มอิ่มกับเรื่องที่ชอบก็พอ แม้บางเรื่องอาจจะเป็นแค่เรื่องเล็กน้อยก็ตาม ผู้เขียนชวนให้ตั้งคำถามว่า แค่ยิ้มทุกอย่างจะง่ายขึ้นจริงหรือ เพราะทุกครั้งเมื่อเจอปัญหา ความคิดแรกคือ ใครจะไปยิ้มออก ผู้เขียนชวนให้มองอีกมุมว่า รู้อะไรไหม หากมองว่าปัญหาเป็นเพียงบทเรียนหนึ่ง ที่เข้ามาเพื่อทำให้แข็งแกร่งขึ้น ก็จะยิ้มให้กับปัญหาเหล่านั้นได้ และพบว่าทุกปัญหาที่เข้ามา ก็แค่นี้เอง

# data[].attributes.headline
เพลงที่ทำให้ฉันฟังแล้วแตกสลายมากที่สุด

# data[].attributes.subject
เพลงที่ทำให้ฉันฟังแล้วแตกสลายมากที่สุด

# data[].attributes.body
เหมือนวิวาห์” (Rain Wedding) เพลงบอกเล่าเรื่องราวของความรัก แค่การได้อยู่กับคนที่รัก แม้จะไม่มีความพิเศษใด ต่อให้บางครั้งเจอเรื่องราวที่เลวร้ายเหมือนพายุที่เข้ามา แค่มีเธออยู่ด้วยทุกอย่างจะผ่านพ้นไป นอกจากนี้มีการสะท้อนความไม่เท่าเทียมที่บอกเล่าผ่านเนื้อเพลงอย่างท่อน “เวลาที่ฝนตกลงมาเหมือนการได้รับคำอวยพรจากในงาน”

เนื้อเพลงที่ตราตึงและสร้างความประทับใจให้ผู้คนที่ได้ดูภาพยนตร์เรื่องนี้อย่าง ‘’วิมานหนาม’’ ที่สร้างผลงานและกำกับโดยค่ายจีดีเอช เป็นหนังอีกเรื่องที่ทำให้ผู้คนเซอร์ไพรส์กับการมารับบทบาทของ เจฟ ซาเตอร์ ที่รับบทเป็น ทองคำ และ อิงฟ้า วราหะ รับบทเป็น โหม๋  ซึ่งเพลง ‘เหมือนวิวาห์’ ได้แต่งและร้องโดยนักร้องหนุ่มสุดฮอต ที่สร้างผลงานคุณภาพมานับไม่ถ้วน สมฉายาที่ทุกคนต้องพูดเป็นเสียงเดียวกันว่า พระเจ้าเจฟ ครั้งนี้เองเจฟก็ได้มาขับร้อง และสื่ออารมณ์ผ่านบทเพลงนี้ในทุกๆโน๊ตของบทเพลง นอกจากนั้นยังมีนามประกาที่ใช้ชื่อว่า Pluviophile มาแต่งเพลงนี้ด้วย

เหมือนจะเป็นเพลงที่หวาน ซึ้ง กินใจ แต่หากใครได้ดูภาพยนตร์เรื่องแล้ว มันเหมือนเป็นเพลงที่มีน้ำตาลในกาแฟที่ขมปี๋เพราะต่อให้มันขม แต่เราก็ยังรับรู้ว่ารสชาติความหวานที่ยังคงมีอยู่ในแก้ว  สื่อความรู้สึกออกมาจากเสียงและดนตรีประกอบที่ลึกซึ้ง และการใช้คำเปรียบเปรยความรักได้อย่างกินใจคนฟังผ่าน  MV ร้อยเรียงออกมาจนทำให้รับรู้ว่ามีความรักจากใครสักคนมีอยู่บนโลกนี้จริงๆ

เสียงบรรเลงที่ค่อยๆเล่าความรู้สึกของตัวละคร ของความรักของชายสองคน ถูกช่วงชิงไปด้วยกฎหมาย ช่วยกันปลูกบ้านและทำสวนทุเรียนแต่แล้วก็เกิดเหตุการณ์ต่างๆที่แม่ได้เข้ามาถือสิทธิ์ครอบครองวิมานแห่งนี้ ทำให้เขาต้องกลับมาทวงพื้นดินแห่งนี้คืน และได้เจอกับเหตุการณ์มากมายเข้ามา

# data[].attributes.attachment_link.title
Jeff Satur - เหมือนวิวาห์ (Rain wedding)【Ost.วิมานหนาม】

# data[].attributes.headline
สถานที่ท่องเที่ยว(เกาะเต่า)

# data[].attributes.subject
สถานที่ท่องเที่ยว(เกาะเต่า)

# data[].attributes.body
เกาะเต่า เป็นเกาะเล็กๆกลางอ่าวไทยมีรูปร่างคล้ายเมล็ดถั่ว

ขนาด21ตารางกิโลเมตรตั้งอยู่ทางทิศเหนือของเกาะพะงัน ตำบลเกาะเต่า อำเภอเกาะพะงัน จังหวัดสุราษฎร์ธานี

ในอดีตชาวเกาะสมุยและเกาะพะงันได้มาใช้ประโยชน์ในพื้นที่ ไม่ว่าจะเป็นการทำประมง หาไม้ น้ำมันยางและจับจองที่ดินทำสวนมะพร้าว จากหลักฐานอายุมะพร้าวพบว่า ราษฎรเข้ามาใช้ประโยชน์ตั้งแต่ประมาณปี 2475-2476 ซึ่งเป็นช่วงเดียวกันกับ “การปฏิวัติสยาม พ.ศ.2475” อันถือเป็นจุดเปลี่ยนสำคัญของประวัติศาสตร์ไทย ที่ “คณะราษฎร์” ได้ประกาศเปลี่ยนแปลงการปกครองจากระบบสมบูรณาญาสิทธิราชย์ ไปสู่ระบอบราชาธิปไตยภายใต้รัฐธรรมนูญ และนำไปสู่ความขัดแย้งจนเกิดเหตุการณ์ “กู้บ้านกู้เมือง” หรือที่รู้จักกันดีว่า เหตุการณ์ “กบฏบวรเดช”

นับว่าการก่อกบฏในครั้งนี้เป็นการกบฏครั้งแรกในประวัติศาสตร์ไทยหลังจากการเปลี่ยนแปลงการปกครองในปี พ.ศ. 2475 เหตุการณ์เกิดขึ้นระหว่าง 11-24 ตุลาคม พ.ศ. 2476 ที่สุดรัฐบาลรุกไล่ได้รับชัยชนะและจัดตั้ง “ศาลพิเศษ” ขึ้นมาตัดสินพิพากษาโทษจำคุกตลอดชีวิต ความขัดแย้งระส่ำระสายยังคงเกิดขึ้นอีก ในปี 2478 เกิดเหตุการณ์ “กบฏนายสิบ” แต่มิทันได้ลงมือ รัฐบาลจับได้ในทันที
นักโทษการเมืองจากทั้งสองเหตุการณ์ถูกจำคุก ณ แดนหก เรือนจำกองมหันตโทษ หรือ เรือนจำกลางบางขวาง นนทบุรี จนมีคำสั่งให้ส่งตัวนักโทษการเมืองไปกักขังที่อ่าวตะโละอุดัง เกาะ  ตะรุเตา จ.สตูล กระทั่งปลายปี 2484 เกิดสงครามมหาเอเชียบูรพา ในวันที่ 19 เมษายน พ.ศ. 2486 รัฐบาลจึงมีคำสั่งย้ายนักโทษการเมืองจากเกาะตะรุเตา ชายแดนฝั่งทะเลอันดามันตอนใต้สุดไปเกาะเต่า กลางทะเลอ่าวไทย

จากวันนั้น “เกาะเต่า” ได้ทำหน้าที่เป็น “เรือนจำ” กักขังนักโทษการเมือง 61 ชีวิตนับแต่วันที่ 24 เมษายน พ.ศ. 2486 เป็นต้นมา กระทั่งมีสัญญาณจากเครื่องบินมาทักษิณาวัตรส่งสัญญาณแห่งอิสรภาพอยู่เหนือเกาะในอีก 1 ปี 5 เดือนกับ 20 วันถัดมา
วันที่ 20 กันยายน พ.ศ. 2487 กรมโฆษณาการประกาศแถลงการณ์ พระราชทานอภัยโทษแก่นักโทษเด็ดขาดที่เกี่ยวแก่การกบฏและจลาจลรุ่นปีพ.ศ.2476 และ 2478
วันที่ 20 ตุลาคม พ.ศ. 2487 วันที่นักโทษการเมืองได้รับการปลดปล่อย ทั่วทั้งตลาดเมือง    สุราษฎร์ธานีจึงขวักไขว่ไปด้วยอดีตนักโทษการเมือง...
ข้อความบันทึกประวัติศาสตร์ความสัมพันธ์ระหว่าง “นักโทษกบฏบวรเดช” กับ “เกาะเต่า” จึงปิดฉากลงนับจากนั้นมา
อย่างไรก็ดีจากสืบค้นถึงประวัติศาสตร์ภาคชุมชนเกาะเต่า พบว่าในช่วงปีพ.ศ.2480 ราษฎรที่อาศัยอยู่เกาะสมุย เกาะพะงันได้เข้ามาทำมาหากิน ปลูกผลอาสิน โดยเฉพาะมะพร้าว พร้อมใบขออนุญาตจับจอง คือ “ใบเหยียบย่ำ” ที่ทางอำเภอเกาะสมุยออกให้ และ “ตราจอง” ที่ออกโดยเจ้าพนักงานที่ดิน ตามพระราชบัญญัติออกโฉนดที่ดิน (ฉบับที่ 6) พุทธศักราช 2479 มาจับจองที่ดินบนเกาะพะงัน เกาะสมุย รวมถึงเกาะเต่าด้วย โดยบรรพบุรุษของตระกูลบุญชัย ตระกูลมีเพียร ตระกูลสุขผลและอีกหลายๆ กลุ่ม แต่ระหว่างปี พ.ศ. 2484-2488 เป็นช่วงภาวะสงคราม ข้าวยากหมากแพง ชาวบ้านบางกลุ่มย้ายกลับเกาะสมุยและเกาะพะงัน และกลับมาดูแลพืชผลเป็นครั้งคราวกระทั่งสงครามจบสิ้น จึงได้กลับเข้ามาทำประโยชน์ต่อเนื่อง

จนกระทั่งปี พ.ศ. 2497 รัฐบาลออกพระราชบัญญัติให้ใช้ประมวลกฎหมายที่ดิน พ.ศ. 2497 ให้ผู้ที่จับจองทีดิน ไปแจ้งสิทธิครอบครอง (ส.ค. 1) ต่อนายอำเภอ และราษฎรที่จับจองที่ดินอยู่ ไม่ว่าที่เกาะสมุย เกาะพะงัน รวมทั้งเกาะเต่าด้วย ได้ไปแจ้ง สิทธิครอบครอง หรือ ส.ค.1 ต่อ ผู้ใหญ่บ้าน ต่อกำนัน และกำนันก็รวบรวมไปแจ้ง ต่อนายอำเภอเกาะสมุย ซึ่งสมัยนั้น กำนันตำบลเกาะพะงัน

คือ นายจิ๋ว พิริยสถิต แต่ปรากฏว่า ผู้ที่จับจองที่ดินที่เกาะเต่า ไม่สามารถแจ้งการครอบครองสิทธิ ( ส.ค.1) ในสมัยนั้นได้ เหตุเพราะมีผู้แจ้งสิทธิครอบครอง ( ส.ค.1) ครอบไว้แล้วทั้งเกาะ โดยนายครรชิต พัฒนศรี ตัวแทนของกระทรวงการคลัง เป็นผู้แจ้ง จึงเป็นเหตุให้ราษฎรเกาะเต่าในสมัยนั้น ไม่มีส.ค.1 กระนั้นราษฎรส่วนใหญ่ก็ทำกินโดยสุจริตมาตลอด

ชุมชนเกาะเต่าเริ่มขยายตัว มีการตั้งสำนักสงฆ์ขึ้นในปีพ.ศ. 2510 ต่อมาชาวบ้านร่วมลงแรงและเงินมาสร้างอาคารเรียน “โรงเรียนบ้านเกาะเต่า” และเปิดการเรียนการสอนครั้งแรก ในปีพ.ศ. 2512และในปีถัดมาเกาะเต่าได้ยกฐานะจากชุมชน เป็นหมู่ที่ 9 ตำบลเกาะพะงัน   อำเภอเกาะสมุย และแต่งตั้ง นายเจริญ ทองนวล เป็นผู้ใหญ่คนแรกของเกาะเต่า จนปีพ.ศ. 2517 จึงมีการตั้ง “สุขศาลา” หรือ “สถานีอนามัย” ขึ้นมา

ตลอดระยะเวลาที่ผ่านมาราษฎรเกาะเต่ามีการทำมาหากินอย่างเปิดเผยและได้ทำหนังสือร้องเรียนเพื่อขอเอกสารสิทธิ์มาโดยตลอด นับจากปีพ.ศ.2529 จนกระทั่งปัจจุบัน

# data[].attributes.headline
วิธีการทำราดหน้าหมูนุ่ม

# data[].attributes.subject
วิธีการทำราดหน้าหมูนุ่ม

# data[].attributes.body
วิธีการทำหน้าราดหน้าหมูนุ่มเด้ง โดยมีส่วนผสมดังนี้

ส่วนผสม

- ก๋วยเตี๋ยวเส้นใหญ่ 1,000 กรัม

- ซีอิ้วดำ 1 ช้อนชา

ส่วนผสม - หมูนุ่ม

- สันคอหมู 400 กรัม

- แป้งมัน 1 ช้อนโต๊ะ

- ซอสหอยนางรม 1 1/2 ช้อนโต๊ะ

- ซีอิ้วขาว 1 1/2 ช้อนโต๊ะ

- น้ำมันพืช 1 ช้อนโต๊ะ

- น้ำตาลปี๊บ 1/2 ช้อนโต๊ะ

- พริกไทย 1/2 ช้อนชา

- ไข่ไก่ 1 ฟอง

ส่วนผสม - น้ำแป้งท้าว

- แป้งท้าว 5 ช้อนโต๊ะ

- น้ำตาลปี๊บ 2 ช้อนโต๊ะ

- ซีอิ้วดำ 1 ช้อนชา

- น้ำ 300 ml.

ส่วนผสม - ผักคะน้า

- คะน้า 400 กรัม

- กระเทียม 10 กรัม

ส่วนผสม - น้ำราดหน้า

- น้ำ(1) 300 กรัม

- กระเทียม 30 กรัม

- เต้าเจียว 4 ช้อนโต๊ะ

- ซีอิ้วขาว 3 ช้อนโต๊ะ

- ซอสหอยนางรม 2 ช้อนโต๊ะ

- พริกไทย 1/2 ช้อนโต๊ะ

- ไข่ 2 ฟอง

- น้ำ(2) 2,200 กรัม

# data[].attributes.attachment_link.authors[].name
กินได้อร่อยด้วย

# data[].attributes.attachment_link.title
ราดหน้าหมูนุ่ม ราดหน้าเอ็มไพร์ วิธีหมักหมูให้นุ่มเด้ง คะน้าเขียวสวยกรอบ [Eng.CC] l กินได้อร่อยด้วย

# data[].attributes.headline
สุนัขสายพันธุ์เวลส์ คอร์กี้ (Welsh Corgi)

# data[].attributes.subject
สุนัขสายพันธุ์เวลส์ คอร์กี้ (Welsh Corgi)

# data[].attributes.body
พ็อมโบรค คอร์กี้ มีต้นกำเนิดมาจากสุนัขหางสั้นที่พ็อมโบรคเชียร์ ในเวลส์ และเนื่องจากได้รับเลือกให้เป็นสัตว์เลี้ยงโดยราชวงศ์อังกฤษในปี ค.ศ. 1935 ทำให้พ็อมโบรค เวลส์ คอร์กี้ เป็นหนึ่งในสายพันธุ์ที่มีชื่อเสียงที่สุดในโลก และถูกนำไปประกวด เป็นสุนัขที่เชื่อฟังคำสั่ง และนิยมเลี้ยงเป็นสัตว์เลี้ยงของครอบครัว คาร์ดิแกน คอร์กี้ จะมีหางยาว เป็นหนึ่งในสายพันธุ์ที่เก่าแก่ที่สุดของสุนัขจากเวลส์ ในสมัยก่อนพวกเค้าจะถูกใช้เป็นสุนัขต้อนแกะและปศุสัตว์ เป็นสุนัขเฝ้ายามและเพื่อนที่ซื่อสัตย์ ที่ถูกเลี้ยงบริเวณเนินเขาแถวคาร์ดิแกนเชียร์

อายุ คอร์กี้ มีอายุยืนยาวได้ถึง17 ปี

ขนาดและน้ำหนักพ็อมโบรค คอร์กี้ จะมีความสูงเฉลี่ยอยู่ที่ 26 ซม. ถึง 31 ซม. และมีน้ำหนักตัวเฉลี่ย 10 กก. ถึง 12 กก. คาร์ดิแกน คอร์กี้ จะมีความสูงเฉลี่ยอยู่ที่ 30 ซม.

ความต้องการการดูแล

ลักษณะนิสัย

พ็อมโบรค คอร์กี้ : เป็นสุนัขที่มีสัญชาตญาณของสุนัขทำงาน แต่เดิมถูกเลี้ยงไว้เพื่อควบคุมฝูงวัว และเค้าก็ยังเป็นเพื่อนและผู้ช่วยที่ดีที่สุดของมนุษย์

คาร์ดิแกน คอร์กี้ : เป็นสุนัขที่มีเชื้อสายเก่าแก่ที่สุดและยังคงรักษาเอกลักษณ์ของตัวเองเอาไว้ และหูที่ใหญ่ของเค้ามีความสามารถเรื่องการได้ยิน ทำให้นิยมเลี้ยงเป็นสุนัขเฝ้าบ้าน

ความเข้ากันได้กับสัตว์อื่น ๆ

สามารถเข้ากับสัตว์เลี้ยงอื่น ๆ ได้ดี

ความต้องการการดูแล

คอร์กี้ มีขนสั้นที่สวยงาม ต้องการการแปรงขนเพื่อให้ขนมีความสะอาด เงางามและมีสุขภาพผิวหนังที่ดี  สำหรับลูกสุนัขจะนอนเป็นเวลานาน หากปล่อยให้เล่นก็ต้องคอยระวังและดูแลอย่างใกล้ชิด โดยเฉพาะการปล่อยให้เล่นอยู่กับเด็ก ๆ

ข้อควรทราบ

เมื่อคอร์กี้รู้สึกเบื่อ พวกเค้าอาจจะเรียกร้องความสนใจด้วยการส่งเสียง ดังนั้น เจ้าของต้องแน่ใจว่าพวกเค้าจะมีกิจกรรมทำในวันนั้น ๆ

เจ้าของที่เหมาะสม

คอร์กี้ เป็นสุนัขที่เข้ากับเด็ก ๆ ได้ดี และสร้างความสุขให้กับทุกคนได้ แต่ก็ต้องฝึกทักษะเพื่อให้เค้ามีวินัยในการเล่นและไม่ตื่นเต้นจนเกินไป

# data[].attributes.headline
ประวัติส่วนตัว

# data[].attributes.subject
ประวัติส่วนตัว

# data[].attributes.body
นางสาวกุลธิดา จิตนนท์

รหัส 66040101109

สาขาวิชาภาษาไทย

สัญชาติ:ไทย

ศาสนา:พุทธ

สถานะ:โสด

อาหารที่ชอบ:ก๋วยเตี๋ยว

สิ่งที่ชอบทำ:ชอบนอน